गिलानी के खिलाफ गिरफ्तारी वारंट नहीं : उमर  
उमर अब्दुल्ला ने स्पष्ट किया कि अलगाववादी नेता गिलानी को न तो गिरफ्तार किया गया है और न ही उनके खिलाफ गिरफ्तारी वारंट जारी किया गया है।
जम्मू एवं कश्मीर के मुख्यमंत्री उमर अब्दुल्ला ने सोमवार को स्पष्ट किया कि अलगाववादी नेता सैयद अली शाह गिलानी को न तो गिरफ्तार किया गया है और न ही उनके खिलाफ गिरफ्तारी वारंट जारी किया गया है।  ऐसी खबरें थीं कि गिलानी को रविवार को नई दिल्ली में गिरफ्तार कर लिया गया है। इस बारे में स्थिति स्पष्ट करते हुए उमर ने ट्विटर पर लिखा, "कोई गिरफ्तारी वारंट जारी नहीं हुआ है। उन्हें सिर्फ कथित हवाला मामले में अपना बयान दर्ज करने को कहा गया है।"  ज्ञत हो कि गिलानी इन दिनों दिल्ली में हैं और दिल्ली पुलिस ने उनके दिल्ली से बाहर जाने से मनाही कर रखी है।  गिलानी के समर्थकों ने दिल्ली पुलिस के इस रवैये के खिलाफ मंगलवार को बंद का आह्वान किया है।